Trgovačko društvo ...........(adresa)............................., OIB: , koje zastupa ....................,

(u nastavku: TD1)

i

Trgovačko društvo .............(adresa)..........................., OIB: , koje zastupa ....................,

(u nastavku: TD2)

(kad se spominju zajedno: Strane)

zaključuju slijedeći

UGOVOR O ZAJEDNIČKOM ULAGANJU\*

Članak 1.

Ovim ugovorom Strane uređuju odnose u vezi sa zajedničkim osnivanjem trgovačkog društva i to društva s ograničenom odgovornošću (u daljnjem tekstu: Društvo) , koje će se registrirati pod imenom\_\_\_\_\_\_\_\_\_\_\_\_\_\_\_\_\_\_\_\_\_, u gradu\_\_\_\_\_\_\_\_\_\_\_\_, na adresi\_\_\_\_\_\_\_\_\_\_\_\_\_\_\_.

Strane suglasne utvrđuju da se Društvo osniva radi poduzimanja izdvojenih aktivnosti obje strane koje će Društvo provoditi pod svojim imenom na tržištu \_\_\_\_\_\_\_\_\_\_\_\_\_\_\_\_\_\_\_\_\_\_.

Članak 2.

Strane s suglasne da će biti uplaćeni temeljni kapital u novo osnovano Društvo u iznosu od \_\_\_\_\_\_\_\_\_\_\_\_\_\_ kuna (Slovima: ) te da će svaka strana uplatiti polovicu iznosa što će ih činiti suvlasnicima u jednakim omjerima upravljačkih prava i prava na dobit.

Propust bilo koje Strane u ovom ugovoru da izvrši uplatu prilikom registracije Društva, smatrati će se odustajanjem te Strane od ugovora te će se Ugovor smatrati raskinutim.

Članak 3.

TD1 će biti odgovorno za odabir direktora/ice ili člana/ice uprave Društva koji/koja će upravljati Društvom temeljem politika koje će zajedno donositi obje Strane.

Društvom će upravljati direktor/ica ili član/ica Društva u okvirima ovlasti koje će Strane suglasno odrediti, a biti će navedene u Ugovoru o radu.

Osoba imenovana za upravljanje Društvom odgovarati će za štetu nastalu Društvu ako je poduzimala radnje suprotne od politika koju su joj predale strane, nepažnjom ili nesavjesnim postupanjem te poduzimala ostale radnje predviđene zakonom

Članak 4.

Strane imaju pravo na isplatu udjela u neto dobiti na kraju svake poslovne godine, osim ako se nisu drukčije dogovorile, a takav dogovor sastavile u pisanom obliku.

Strane mogu odlučiti dio dobiti ili dobit u cijelosti prepustiti Društvu na ime ulaganja u daljnji rast i razvoj.

Članak 5.

Strane će u jednakim omjerima kao i kod dobiti, sudjelovati u podmirivanju gubitaka.

Članak 6.

Društvo je dužno uredno voditi poslovne knjige, te ostale podatke o kupcima, dobavljačima, transakcijama, ulaganjima te je dužno u traženoj formi izvješća i u rokovima oko koje će se usuglasiti strane, dostavljati takva izvješća Stranama.

Strane su suglasne da će Društvo najmanje jednom u dvije godine zatražiti uslugu vanjske revizije o svom trošku te će nalaz dostaviti Stranama.

Članak 7.

Odluke o spajanju, pripajanju ili promjeni oblika Društva mogu se donijeti jedino ako su se Strane složile i taj dogovor napisale u pisanom obliku.

Sve promjene donose se u skladu sa zakonskim odredbama.

Članak 8.

Nijedna Strana neće ustupiti ili prenijeti svoja prava ili dužnosti u zajedničkom ulaganju bez izričitog pismenog pristanka druge strane. Bilo kakav prijenos ili ustupanje izvršeno bez pristanka druge strane neće osloboditi prenositelja ili ustupitelja njegovih dužnosti ili obveza prema ovom Ugovoru.

Članak 9.

Temeljni kapital u Društvu može povećati odlukom Strana, uplatom ili uplatom novih uloga.
Način promjene visine temeljnog kapitala kao i način i uvjeti pristupanja novih članova u Društvo, regulirati će se temeljnim dokumentima Društva.

Članak 10.

Ugovor vrijedi od dana potpisa zadnje Strane u ovom ugovoru, a sklapa se na određeno vrijeme od \_\_\_\_\_\_\_\_\_\_\_\_\_\_\_ (Slovima: godina).

Članak 11.

U slučaju prestanka ovog Ugovora, neovisno o razlozima, Društvo će se prodati ili likvidirati, a preostala vrijednost, ako takva bude, podijeliti će se među stranama.

Članak 12.

Razlozi za prestanak ovog Ugovora mogu biti slijedeći: neostvarenje zadanih ciljeva Društva, ostvareni gubitak dvije godine zaredom, prestanak postojanja razloga za zajedničko ulaganje, otvoreni postupak stečaja nad jednom od ugovornih strana.

Članak 13.

Sve što su eventualno propustile regulirati u ovom ugovoru, strane će regulirati naknadno.

Članak 14.

Strane će eventualne nesporazume pokušati riješiti sporazumno, a u slučaju nemogućnosti dogovora, ugovorne strane ugovaraju nadležnost suda prema sjedištu Društva.

Članak 15.

Ako bi se za neku od odredbi ovog pravnog posla naknadno utvrdilo da je ništava, ta činjenica neće imati učinka na njegove ostale odredbe. Pravni posao u cjelini ostaje valjan s time da se ugovorne strane obvezuju da će ništavu odredbu zamijeniti valjanom koja će u najvećoj mogućoj mjeri omogućiti ostvarivanje cilja koji se htio postići odredbom za koju je ustanovljeno da je ništava.

 Članak 16.

 Ovaj ugovor sačinjen je u 5 (pet) istovjetna primjerka od kojih svaka Strana zadržava 2 (dva) primjerka, a 1 (jedan) primjerak ostaje za pismohranu javnog bilježnika.

U ...................., dana ....................

TD1: TD2:

........................................ ........................................

*\* Ovaj predložak je isključivo informativne prirode te ne predstavlja obvezujuće stručno ili pravno mišljenje. Prije upotrebe predloška treba* obratiti pozornost na mogućnost da je došlo do određenih zakonskih promjena. *Kreator ovog predloška* ne odgovara za bilo kakvu štetu koja može nastati kao posljedica korištenja predloška objavljenog na internetskim stranicama.